Z A P I S N I K
14. sjednice Vijeća Gradske četvrti Trešnjevka - sjever održane 6. srpnja 2026. 
u zgradi Područnog ureda Trešnjevka, Park Stara Trešnjevka 2, dvorana 314/II kat s početkom u 17,00 sati

Prisutno članovi Vijeća:
Haris Car, Darko Džinić, Velimir Gašparac, Vesna Leiner, Valerije Bagadur, Miroslav Jeleč, Roman Karaturović, Marta Kiš, Lucija Koturić Čabraja, Vlasta Marijan, Martina Podboj, Patricia Škare, Mario Vučić, Lana Vukovinski, Dragutin Sever i Hrvoje Vraneš.

Odsutni članovi Vijeća :
Luka Kamenečki, Mislav Šajatović Šuba i Mirjana Šimac.

Ostali prisutni: 
Marijana Hrestak, voditeljica Područnog odsjeka Zapad
Antonietta Gretić, viša stručna savjetnica – koordinatorica za rad tijela mjesne samouprave Područnog odjeka Zapad 
Kristina Kasupović – stručna referentica
Mislav Krasić – gradski zastupnik 
Građani: Ivan Ohnjec, Nedeljko Šukurma, Krešimir Radielović

Predsjedava gospodin Roman Karaturović, predsjednik Vijeća.

Zapisnik vodila: Kristina Kasupović


Predsjednik konstatira da je nazočno 16 od ukupno 19 članova Vijeća, što znači da Vijeće može pravovaljano odlučivati, te otvara 14. sjednicu Vijeća Gradske četvrti.

Predsjednik Vijeća daje zapisnik 13. sjednice na verifikaciju.
Vijeće prihvaća tekst Zapisnika 13. sjednice Vijeća, bez izmjena.

Predsjednik Vijeća predlaže dopunu dnevnog reda točkom:
· Zaključak o izmjenama i dopunama Plana komunalnih aktivnosti Gradske četvrti Trešnjevka-sjever u 2026. – donošenje zaključka

Na prijedlog predsjednika Vijeće jednoglasno donosi

DNEVNI  RED

	1. 
	Zaključak o raspolaganju zemljištem k.č. 2592 k.o. Trešnjevka Nova - donošenje zaključka

	2. 
	Zaključak o izmjenama i dopunama Plana komunalnih aktivnosti Gradske četvrti Trešnjevka-sjever u 2026. - donošenje zaključka

	3. 
	Pitanja, prijedlozi i obavijesti






Ad1. Zaključak o raspolaganju zemljištem k. č. 2592 k.o. Trešnjevka Nova - donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Haris Car, Darko Džinić, Miroslav Jeleč, Marta Kiš, Patricia Škare, Mario Vučić i Lana Vukovinski.

Vijeće većinom glasova od 9 ZA (Darko Džinić, Velimir Gašparac, Vesna Leiner, Roman Karaturović, Marta Kiš, Vlasta Marijan, Martina Podboj, Lana Vukovinski i Dragutin Sever), 0 PROTIV, 7 SUZDRŽANO (Haris Car, Valerije Bagadur, Miroslav Jeleč, Lucija Koturić Čabraja, Patricia Škare, Mario Vučić i Hrvoje Vraneš) donosi


Zaključak
o raspolaganju zemljištem k. č. 2592 k.o. Trešnjevka Nova

(Zaključak se prilaže ovom zapisniku i njegov je sastavni dio.)


Ad2. Zaključak o izmjenama i dopunama Plana komunalnih aktivnosti Gradske četvrti Trešnjevka-sjever u 2026. - donošenje zaključka

Uvodno obrazloženje iznosi Predsjednik Vijeća.

U raspravi nitko ne sudjeluje.

Vijeće jednoglasno donosi

Zaključak
o izmjenama i dopunama Plana komunalnih aktivnosti
Gradske četvrti Trešnjevka-sjever u 2026.

(Zaključak se prilaže ovom zapisniku i njegov je sastavni dio.)


Ad3. Pitanja, prijedlozi i obavijesti

Predsjednik obavještava članove Vijeća o: 
- izabran je izvođač radova na uređenju Kostelske ulice, a sada teče rok žalbe.

Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga


	Hrvoje Vraneš
	Pita je li došlo očitovanje vezano za uvid u račune za aktivnost iz Plana potreba „Šansona u Parku Zvonka Špišića“

	Patricia Škare
	Pita je li dječje igralište u Parku Kate Šoljić prošlo inspekcijski nadzor



Dogovoren je termin slijedeće sjednice za dana 25. kolovoza 2026.


Sjednica je završila u 17:40 sati.

KLASA: 024-08/26-002/163
URBROJ: 251-13-11-3/019-26-2
Zagreb, 6. srpnja 2026.

Zapisnik sastavio: 
Kristina Kasupović
Predsjednik
Vijeća Gradske četvrti Trešnjevka - sjever

Roman Karaturović


Na temelju članka 80. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Vijeće Gradske četvrti Trešnjevka - sjever, na 14. sjednici, 6. srpnja 2026., donijelo je



[bookmark: _heading=h.gjdgxs]Z A K LJ U Č A K
o raspolaganju zemljištem 
k.č.br. 2592  k.o. Trešnjevka Nova


1. Vijeće Gradske četvrti Trešnjevka - sjever zaprimilo je dopis Gradskog ureda za upravljanje imovinom i stanovanje  kojim se traži očitovanje o mogućnosti raspolaganja zemljištem k.č.br. 2592 k.o. Trešnjevka Nova, koja je u vlasništvu Republike Hrvatske,  u svrhu ishođenja lokacijske dozvole za građenje stambene zgrade na građevnoj čestici koja se planira formirati od dijelova k. č. br. 2590 i 2592 obje k.o. Trešnjevka Nova, a prema prikazanom idejnom projektu BP 01-08 LD/2025 izrađenom u kolovozu 2025., dopuna 3-ožujak 2026..

2. Vijeće Gradske četvrti podržava stav Vijeća Mjesnog odbora Pongračevo i nije suglasno s mogućnosti raspolaganja predmetnim zemljištem uz obrazloženje koje je sastavni dio ovog zaključka.

3. Zaključak dostaviti Gradskom uredu za upravljanje imovinom i stanovanje, Sektoru za upravljanje nekretninama Grada, Odjelu za upravljanje zemljištima te Gradskom uredu za mjesnu samoupravu, promet, komunalne poslove, civilnu zaštitu i sigurnost.


KLASA: 024-08/26-002/163
URBROJ: 251-13-11-3/003-26-3
Zagreb, 6. srpnja 2026.

PREDSJEDNIK VIJEĆA
GRADSKE ČETVRTI TREŠNJEVKA - SJEVER

Roman Karaturović



O B R A Z L O Ž E NJ E


Građevinska čestica koja se formira Idejnim projektom BP 01-08 LD/2025 od kolovoza 2025. (dopuna 3 - ožujak 2026.) za izgradnju stambene zgrade sastoji se od jedne cijele čestice u vlasništvu pravne osobe i dijela neizgrađene čestice koja je u vlasništvu Republike Hrvatske. Planirana građevna čestica respektira i prostorno planski koridor produžene Učkine ulice i njegovog spoja na Ulicu Matka Baštijana.

Predloženo rješenje izrađeno je sukladno Generalnom urbanističkom planu Grada Zagreba (Službeni glasnik Grada Zagreba 16/2007, 8/2009, 7/2013 i 9/2016) gdje se predmetni prostor nalazi unutar planske namjene M1 – mješovita namjena – pretežno stanovanje te u režimu urbanog pravila 1.4 Zaštita i uređenje vrijednog prostora individualne gradnje – iznimka urbanog pravila. Iznimkom je za ovaj prostor određena primjena urbanog pravila iz članka 74. Odluke o donošenju Generalnog urbanističkog plana odnosno urbanog pravila 2.7 Uređenje i urbana obnova prostora niske gradnje.

U međuvremenu su donesene Izmjene i dopune Generalnog urbanističkog plana Grada Zagreba koje na bitno kvalitetniji način određuju urbanističke parametre za gradnju te je u interesu stanovnika Gradske četvrti Trešnjevka-sjever i Grada u cjelini, u kontekstu preizgrađenosti i manjka zelenila unutar Gradske četvrti Trešnjevka-sjever, da se eventualna buduća gradnja, a osobito ako uključuje čestice u vlasništvu Grada Zagreba ili Republike Hrvatske, planira prema trenutno važećem Generalnom urbanističkom planu grada Zagreba. 

Nadalje, prema članku 22. trenutno važećeg Generalnog urbanističkog plana Grada Zagreba, na površinama svih namjena u okviru postojeće parcelacije do privođenja planom utvrđenog korištenja i namjene prostora omogućuje se uređenje otvorenih prostora u javnom korištenju (primjerice, ali ne isključivo, uređenje gradskih vrtova, dječjih igrališta, sportskih igrališta, neasfaltiranih parkirališta, parkova i igrališta za pse), ali bez gradnje građevina i sadnje visokog zelenila koji mogu onemogućiti realizaciju planirane namjene. U tom kontekstu, na čestici k.č.br. 2592 k.o. Trešnjevka Nova do realiziranja planskog koridora moguće je urediti zelenu površinu kakva kronično nedostaje upravo u ovom dijelu grada na cijeloj površini čestici k.č.br. 2592 k.o. Trešnjevka Nova, odnosno, nakon realizacije koridora Učkine ulice, na dijelovima koji preostanu.





	
	
	
	

	          Na temelju članka 79. stavka 1. točke 4. i stavaka 2. i 3. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 -pročišćeni tekst i 16/22) te članka 15. stavka 1. točke 4. i stavaka 2. i 3. Pravila Gradske četvrti Trešnjevka - sjever (Službeni glasnik Grada Zagreba 33/22), Vijeće Gradse četvrti Trešnjevka - sjever, na 14.  sjednici, 6. srpnja 2026., donijelo je

	
	
	
	
	

	ZAKLJUČAK

	o izmjenama i dopunama Plana komunalnih aktivnosti 

	Gradske četvrti Trešnjevka - sjever u 2026.

	
	
	
	
	

	Članak 1.

	
	
	
	
	

	           Planirana sredstva za poslove i radove iz članka 1. u Planu komunalnih aktivnosti Gradske četvrti Trešnjevka - sjever u 2026. (Službeni glasnik Grada Zagreba 1/26, 17/26 i 18/26 i Zaključak o izmjenama i dopunama Plana komunalnih aktivnosti Gradske četvrti Trešnjevka - sjever u 2026., Klasa: 024-08/26-002/139 urbroj: 251-13-11-3/003-26-6 od 16. lipnja 2026.), u ukupnom iznosu od 1.731.000,00 eura, raspoređuju se za sljedeće aktivnosti:

	
	
	
	
	

	REDNI BROJ
	VRSTA AKCIJA
	IZVOR FINANCIRANJA
	VRIJEDNOST U EURIMA

	I.
	ODRŽAVANJE KOMUNALNE INFRSTRUKTURE
	OPĆI PRIHODI I PRIMICI
	1.530.800,00   

	II.
	ODRŽAVANJE OSTALE INFRASTRUKTURE
	OPĆI PRIHODI I PRIMICI
	189.300,00   

	III.
	GRADNJA OSTALE INFRASTRUKTURE
	OPĆI PRIHODI I PRIMICI
	10.900,00   

	UKUPNO
	1.731.000,00   

	
	
	
	
	

	U članku 2. točka I. ODRŽAVANJE KOMUNALNE INFRASTRUKTURE, 3. NERASPOREĐENA INTERVENTNA SREDSTVA, mijenja se i glasi: 

	"
	
	
	
	

	3. NERASPOREĐENA INTERVENTNA SREDSTVA
	 
	 

	OPIS NAMJENE SREDSTAVA
	VRIJEDNOST U EURIMA

	neplanirani interventni radovi u vezi s nepredviđenim i slučajnim događajima, postupanjem po nalozima komunalnog redarstva, građevinske inspekcije, inspekcije zaštite okoliša te intervencije po primjedbama i prijedlozima građana
	43.000,00

	
	
	
	
	

	U članku 2. točka II. ODRŽAVANJE OSTALE INFRASTRUKTURE, 1. DRUGI JAVNI OBJEKTI I POVRŠINE, 1.1. NOVE AKCIJE U 2026, mijenja se i glasi:

	"
	
	
	
	

	II. ODRŽAVANJE OSTALE INFRASTRUKTURE
	
	
	

	
	
	
	
	

	1. DRUGI JAVNI OBJEKTI I POVRŠINE
	
	
	

	1.1. NOVE AKCIJE U 2026.
	
	
	

	REDNI BROJ
	LOKACIJA-OBJEKT
	MJESNI ODBOR
	OPIS AKTIVNOSTI
	VRIJEDNOST U EURIMA

	1
	sjeverna obala potoka Kustošak, 
od Selačke ulice do Konavoske ulice
	"Dr. Ante Starčević"
	PARTICIPATIVNO BUDŽETIRANJE - uređivanje šetnice
	165.700,00

	2
	Nova cesta 92, OŠ kralja Tomislava
	"Silvije Strahimir Kranjčević"
	PARTICIPATIVNO BUDŽETIRANJE - uređivanje stepenica i pristupne staze
	14.500,00

	3
	Ulica Dragutina Golika 44
	"Dr. Ante Starčević"
	Advent - postavljanje svjetlećih nizova oko postojećih drvca
	3.200,00

	4
	Ozaljska ulica 16, raskrižje Selske ulice i Zagorske ulice
	"Nikola Tesla", Ciglenica
	Advent - postavljanje ukrašavanje postojećih živih drvca lampicama 
	3.600,00

	5
	Anina ulica 96 (kod Doma zdravlja)
	Rudeš
	Advent - ukrašavanje rezanog drvca lampicama
	1.800,00

	6
	 
	 
	nadzor
	500,00

	
	
	
	UKUPNO
	189.300,00

	
	
	
	
	"

	









Članak 2.

	
	
	
	
	

	         Ovaj će zaključak  biti objavljen u Službenom glasniku Grada Zagreba.

	
	
	
	
	

	KLASA: 024-08/26-002/163
	
	
	

	URBROJ: 251-13-11-3/003-26-4
	
	
	

	Zagreb, 6. srpnja 2026.
	
	
	

	
	
	
	Predsjednik
	

	
	
	
	Vijeća Gradske četvrti
	

	
	
	
	Trešnjevka - sjever
	

	
	
	
	
	

	
	
	
	Roman Karaturović
	



